સીબીઆઇ ડાયરેક્ટરને તેમના પદ પરથી દૂર કરવા માટે રાષ્ટરપતિના આદેશની જરૂર પડશે. આ ઉપરાંત સીબીઆઇના અધિકારીઓ સામે લાગેલા આરોપોની તપાસ કરવા માટે એક જવાબદેહી આયોગની રચના કરવાનું પણ તેમાં કહેવામાં આવ્યું છે. સીબીઆઇને સ્વાયત્ત બનાવવા માટે કેન્દ્ર સરકાર સંસદમાં એક નવો ખરડો રજૂ કરશે. આ સોગંદનામાને ગયા સપ્તાહે કેન્દ્રીય મંત્રી મંડળ સમૂહે મંજૂરી આપી હતી. તેના દ્વારા સીબીઆઇ નિર્દેશકને અર્ધસૈનિક દળોના મહાનિર્દેશકોની જેમ આર્થિક સત્તા પણ આપવામાં આવી છે.